జీవన తరంగాలు
జీవన తరంగాలు తాతినేని రామారావు దర్శకత్వంలో 1973 సంవత్సరంలో విడుదలైన కుటుంబ కథా చిత్రం. ఇందులో శోభన్ బాబు, వాణిశ్రీ ముఖ్యపాత్రలు పోషించారు. దీనికి యద్దనపూడి సులోచనారాణి రచించిన ఇదే పేరు గల నవల ఆధారం. సురేష్ మూవీస్ పతాకంపై దగ్గుబాటి రామానాయుడు నిర్మించిన ఈ చిత్రానికి జె. వి. రాఘవులు ఈ చిత్రానికి సంగీత దర్శకత్వం వహించాడు.
తెలుగు నవలల ఆధారంగా తీసిన సినిమాలు
జీవనతరంగాలు కూడా సురేష్ ప్రొడక్షన్ లో డి. రామానాయుడు, తాతినేని రామారావు దర్షకత్వంలో నిర్మించారు . బ్లాక్ అండ్ వైట్ సినిమా ఇది. శోబన్ బాబు నాయకుడు విజయ్ గా, వాణిశ్రీ నాయిక రోజాగా నటించారు. అనంత్ గా చంద్రమోహన్, చందుగా కృష్ణంరాజు, వేణుగోపాలరావుగా గుమ్మడి వెంకటేశ్వరరావు, లావణ్యగా లక్ష్మి తమ తమ పాత్రలకు న్యాయం చేకూర్చారు, ప్రతి పాత్రా వారిని దృష్టిలో పెట్టుకొనే రాసారా అన్నంత బాగా ప్రాణం పోసారు . కథను ఎక్కడా మార్పులు చేయలేదు. కాకపోతే నవల చందూ మరణముతో కొంచం విషాదంగా ముగుస్తుంది. కాని సినిమాలో చందూను స్మగ్లర్స్ ముఠా నుండి విజయ్ చాకచక్యంగా విడిపించటం, లావణ్య తండ్రిని అర్ధం చేసుకొని అభిమానించటం మొదలైన వాటితో సుఖాంతం అవుతుంది. ఈ ముగింపు నాకు చాలా నచ్చింది . సినిమా ఆద్యంతమూ చక్కగా నవలను సజీవముగా చూసిన అనుభూతి కలిగింది .